פתיחת עסק שהוא עוסק מורשה מותנית בהגדרתו בחוק מע"מ. עוסק מורשה מחויב לגבות תוספת של מע"מ על כל עסקה. נתונה לו הזכות להתקזז במע"מ על תשומות עבור רכישות והוצאות ולשלם את ההפרש למע"מ. פתיחת עסק שהוא עוסק מורשה תתאפשר בתנאי שמתקיימים בו לפחות אחד מהתנאים הללו:
עסק המאוגד כחברה בע"מ או שותפות.
הכנסותיו השנתיות גבוהות מהתקרה המותרת לעוסק פטור.
תחום העיסוק נכלל ברשימה של תחומי העיסוק המחייבים רישום כעוסק מורשה על-פי סעיף 13 לתקנות מס ערך מוסף.
בנוסף, מרגע פתיחת עסק, על עוסק מורשה לנהל ספרי חשבונות, להקפיד על הנפקת חשבוניות מס וקבלות, ובהתאם לתחום העיסוק גם תעודות משלוח, ספר הזמנות, יומן מטופלים וכיוצא באלה. לאחר פתיחת עסק, הדיווח והתשלום לרשויות יתבצעו אחת לחודשיים במידה ומחזור ההכנסות השנתי צפוי להיות עד 1.5 מיליון ש"ח בשנה (כולל מע"מ). במידה ומחזור ההכנסות גבוה מ- 1.5 מיליון ש"ח, יעשו הדיווח והתשלום חודש בחודשו.